Floorball Danmark

Floorball Danmark (FD) (tidligere Dansk Floorball Union) er en national organisation for floorballklubber i Danmark, som er medlem af International Floorball Federation og Danmarks Idrætsforbund. Organisationen blev stiftet i 1989 og er i dag (2020) oppe på 9.448 udøvere og 168 medlemsforeninger. Floorball Danmark har sæde i Idrættens Hus.

Floorball Danmark repræsenterer både eliten og bredden og udbyder forskellige kurser til trænere og dommere. Desuden administrerer forbundet blandt andet Danmarksturneringen, hvor Select Floorball Liga er den øverste række, U20-DM, U17-DM, Superfinale, Pokalturneringen, stævner, uddannelser og fire landshold.

I 2016 blev en rebranding af forbundet gennemført, så navnet blev ændret fra Dansk Floorball Union til Floorball Danmark.

Formænd 
 1989 - Torben Frydkjær
 1993 - Anders Hørsholt
 1996 - Michael Andresen (fungerende) 
 1996 - Ole Peltola
 2003 - Brian Toftelund
 2004 - Ricky Kronow
 2006 - William Ehmsen
 2009 - Per Stærk
 2010 - Simon Brodersen
 2012 - Thorbjørn Ovedal
 2018 - Carsten Nymand Provstgaard
 2020 - Finn Lystrup 
 2020 - Steen Houman

Milepæle 
 1989 Dansk Floorball Union stiftes
 1991 Dansk Floorball Union optages i det internationalle forbund IFF
 1995 Forbundet optages i DIF, og kommer til at være sammen Dansk Hockey Union
 1995 De to første ansatte kommer til. Danmark bliver nummer syv ved det første herre-VM, der afvikles i Sverige
 1998 Danmark kommer i semifinalen ved herre-VM, men taber bronzekampen
 1999 Første damelandskamp afvikles mod Tyskland, og damelandsholdet deltager for første gang ved VM
 2000 Som den første dansker kommer Morten Andersen på All Star-holdet ved VM for herrer, hvor Danmark igen når semifinalen
 2001 Danmark deltager ved U19-VM for herrer for første gang
 2003 Pokalturneringen afvikles for første gang
 2004 Floorballfinalen for herrer vises på DR
 2005 Første DM-finale for old boys afvikles. Landsstævnet afvikles for første gang
 2006 Første U19-DM og DM for 3-mandshold afholdes
 2007 Danmark er vært for dame-VM, der afvikles i Frederikshavn med et underskud på 250.000,- kroner
 2008 Dansk Floorball Union og Dansk Hockey Union skilles, og DaFU er nu selvstændigt forbund under DIF
 2009 Underskud på 700.000,- kroner i DaFU, forbundet må låne en million hos DIF
 2010 DaFU vender krisen siden 2007 og kommer ud med overskud på 400.00,- kroner.
 2012 Kanalsport sender live fra ligaen. Danmark deltager ved U19-VM for damer for første og foreløbig eneste gang
 2013 Landsdækkende liga etableres
 2014 Mike Trolle kommer som den anden dansker på et VM-All Star-hold, mens Stefan Hedorf bliver VM-topscorer
 2015 DaFU bliver spydspids i DIF/DGI-satsningen Bevæg dig for livet. Det medfører 10 millioner over tre år
 2015 Cecilia Di Nardo bliver topscorer ved damernes VM
 2016 DM-finalerne bliver rebrandet som Superfinale
 2016 Dansk Floorball Union skifter navn til Floorball Danmark og får samtidigt nyt logo
 2016 Herrelandsholdet bliver nummer 5 ved VM for herrer - den bedste placering siden 2000
 2018 Forbundet har et underskud på 910.000 og på et ekstraordinært årsmøde udskiftes hele bestyrelsen og nye kræfter kommer til
 2020 Forbundet bliver igen gældfri og afvikler for første gang på dansk grund VM Kvalifikationen for herrer i Arena Nord.
 2021 Forbundets egenkapital bliver igen positiv.
 2022 Hall of Fame introduceres

Hall of Fame 
2022: Torben Frydkjær, Erik Bilde, Mette Faurholt, Jørgen Bo, Daniele Berardino og Kasper Sindt

Landshold 
Floorball Danmark har fire landshold

Herrelandsholdet floorball

Kvinde A

Herre U19

Kvinde U19

Turnering 
Floorballligaen herrer

Floorballligaen damer

Medlemsudvikling

Referencer

Eksterne henvisninger 
 Floorball Danmark – Officiel hjemmeside 

Floorball i Danmark
Danmarks Idræts-Forbund
Etableret i 1989